
מילואים
-א-
סוגיא דהוציאה גט (מעשה ב"ד כמאן דנקיט שטרא) - ב"מ י"ז: (כתובות פ"ח:)
סימן א'
דעת רבי יהודה בדין מקנה דבר שלא בא לעולם
לשון מרן (אות א' ד"ה וידוע): ולרבי יהודה אף על גב דסבירא ליה יחליף ואין כותבין שובר, מכל מקום מאוחרים פסולים מטעם דאקני לא משתעבד.
דין שטר מאוחר תלוי בדין 'דאיקני' ובדין 'כותבין שובר'
א. איתא בב"ב (קנ"ז.), המלוה את חבירו בשטר גובה מנכסים משועבדים וכו', בעי שמואל דאיקני וקנה מהו [ברשב"ם: הכותב לחבירו משעבד אני לי בחובך כל נכסים שאקנה וכו', מי טריף מלקוחות נכסים שקנה הלוה אחר כתיבת השטר ומכרן לאלו], אליבא דר' מאיר דאמר אדם מקנה דבר שלא בא לעולם לא תיבעי לך דודאי קנה, כי תיבעי לך אליבא דרבנן דאמרי א"א מקנה דבר שלב"ל וכו'. תא שמע, שטרי חוב המוקדמים פסולין והמאוחרין כשרין, ואי סלקא דעתך דאיקני קנה ומכר דאיקני קנה והוריש לא משתעבד, מאוחרין אמאי כשרין דאיקני הוא, הא מני ר"מ היא דאמר אדם מקנה דבר שלב"ל, ע"כ.
ולהלן שם (קע"א:) אמרינן דמאן דס"ל שטר מאוחר כשר, ע"כ סבירא ליה דאין הלוה חייב לכתוב שובר למלוה, דאל"ה נפיק מינה חורבא שיאמר המלוה שהשטר שבידו הוא מהלואה אחרת שהלוהו לאחר הזמן שבשובר, ויטרוף שנית מן הלוה שלא כדין.
דברי מרן דר' יהודה ס"ל אין אדם מקנה דבר שלב"ל
ב. וכתב בזה מרן, דאליבא דר' יהודה, נהי דסבר (שם ק"ע:) דאין כותבין שובר, מ"מ להך גיסא דדאיקני לא מהני סבר דשטר מאוחר פסול משום שלא נשתעבדו לו הנכסים שיקנה לאחמ"כ, והיינו דפשיטא ליה למרן בדעת ר' יהודה דס"ל אין אדם מקנה דבר שלא בא לעולם. וכ"כ מרן בחידושי מגילה (ו': ד"ה והנה) דבאופן דלא מהני דאיקני, ס"ל לר' יהודה דבכה"ג שטר מאוחר פסול, ומשום דס"ל אין אדם מקנה דבר שלא בא לעולם, עיי"ש.
והא דאמרינן דר' יהודה ס"ל אין אדם מקנה דשלב"ל, דבר זה לא נתפרש בדברי ר' יהודה להדיא, אלא דהכי נקטו מיהא בדעתו קמאי ובתראי, ולהלן נציין בעז"ה כמה טעמים שנתפרשו בזה, ומה שיש לדון בהם.
ר' יהודה הוא סתם בר פלוגתא דר' מאיר
ג. טעם ראשון הוא, מדנקטינן כללא דסתם בר פלוגתיה דר' מאיר היינו ר' יהודה, וציינו מרן בקונטרס כללי הש"ס (אות ח')[footnoteRef:2]. ומהאי טעמא אית לן למימר דחכמים דפליגי אדר"מ דאמר אדם מקנה דשלב"ל, היינו ר' יהודה בר פלוגתיה, וכ"כ במצפה איתן (ב"ב קנ"ז:) וכ"מ בתומים (סי' קי"ב סק"א). [2:  וציין שם לגמ' כתובות נ"א: נדרים פ"ז:, ובהערות שם ציינו לפסחים מ"ח:, ועוד יש לציין נדרים י"א. (עיי"ש ברא"ש ובפי' ר"א מן ההר ובתו"י, ובמה שדנו האחרונים בדבריהם), ב"מ צ"ד. (עיי"ש בריטב"א ד"ה אתאן), ע"ז י"א. (עיי"ש תוד"ה ואי, וביאר בפורת יוסף ועוד אחרונים דכוונתם לכלל הנ"ל, וכן הוא להדיא בתוס' שאנץ שם).] 

ומכל מקום אין זה הכרח גמור בדעת ר' יהודה, דהא לא נקטינן הכי אלא על דרך הכלל, אבל עדיין אפשר לומר דהאי תנא דפליג אדר' מאיר תנא אחרינא הוא, וכדאשכחן נמי כה"ג בדברי הריטב"א (ב"מ צ"ד. ד"ה אתאן) עיי"ש[footnoteRef:3]. [3:  ועיין בכללי הש"ס למרן שם, מש"כ בהערות והארות (עמ' ל"א הערה ד'). וע"ע שם (אות ז') דנקטינן נמי כללא דסתם בר פלוגתיה דר' יהודה היינו ר' מאיר, ומ"מ אף בזה אשכחן כמה דוכתי דלא מוקמינן לה בדר"מ כמצויין שם, ועיי"ש הערה י"ב.] 

הטעם שלא נמנה ר' יהודה בין הני דסברי אדם מקנה דשלב"ל
ד. טעם שני נאמר בזה, דבקידושין ס"ב: מונה אביי שמות אותם התנאים דס"ל אדם מקנה דבר שלא בא לעולם (ועיין יבמות צ"ג.), ואי הוה ס"ל לר' יהודה אדם מקנה דשלב"ל הו"ל לאביי למנותו ביניהם, כדפריך התם ונחשוב נמי רבי יהודה הנשיא וכו' ונחשוב נמי רבי עקיבא וכו', ומדלא מנה ליה התם ש"מ דס"ל אין אדם מקנה דשלב"ל, וכ"כ במצפה איתן (שם) ובנחלת יהושע (ח"ב אבל כבד ט': ד"ה וא"כ).
אמנם יעויין בדברי התוס' בב"ב (ע"ט. ד"ה ור"א) שהקשו כעי"ז גבי ר' אלעזר ב"ר שמעון דס"ל התם דאדם מקנה דשלב"ל, ותירצו דדוקא גבי רבי ור"ע הוקשה לגמ' בקידושין דלימנינהו, יעו"ש הטעם, ולפי זה שוב אין להוכיח מהתם לגבי ר' יהודה. ועוד יש לציין דברי התוס' שם ע"ו: (ד"ה ומר סבר) דמשמע דכל היכא דאיכא למידחי לא מנינא ליה, יעו"ש, וא"כ גם הכא איכא למימר דכיון דלא נתפרש לנו להדיא דעתו דר' יהודה (ע"ע להלן סימן ב' אות ג',ד'), לכך לא מני ליה אביי התם[footnoteRef:4]. [4:  ועיין תוס' בכתובות (מ"ב. ד"ה ר' שמעון, הגהת תו"י) שהוקשה להו אי נימא דרבנן דהתם ס"ל אדם מקנה דשלב"ל אמאי לא מני להו בקידושין שם, ותירצו שלא הוזכרו שם אלא אותם התנאים שנזכרו בשמם. אמנם ד"ז לכאורה אינו ענין להכא, די"ל דשאני התם שלא נתפרש שמו של תנא מסויים, אבל הכא דידעינן ליה בשמו היה לנו למנותו בכלל שאר תנאים. [וע"ע סוטה ל'. רש"י ד"ה וחכמים (ושם איירי בפלוגתא דר"מ), ובפסחים כ"ז. ד"ה יוליך].] 

טעמיה דר' יהודה במקדיש בור ואח"כ נתמלא מים
ה. טעם שלישי לומר דר' יהודה ס"ל א"א מקנה דשלב"ל, נתפרש בראבי"ה (סי' אלף כ"ד) מתשובת רבינו שמחה ב"ר שמואל, דהנה בב"ב ע"ט. קאמר ר' יהודה הקדיש בור ואח"כ נתמלא מים וכו' מועלין בהן ואין מועלין במה שבתוכן, ובגמ' שם מייתי דנחלקו בזה ת"ק ור"א ברבי שמעון, לת"ק מועלין במה שבתוכן ולראב"ש אין מועלין, ומפרש שם דנחלקו בדר' מאיר, ת"ק סבר כרבנן דא"א קנה דשלב"ל, וראב"ש סבר כר"מ דאדם מקנה דשלב"ל. ומעתה, מת"ק דראב"ש נשמע לר' יהודה, דהא איהו נמי קאמר דאין מועלין במים שבאו לאחר מכן, והיינו משום דא"א מקנה דשלב"ל.
ומ"מ עדיין לא נתפרש שם להדיא דהיינו נמי טעמיה דר' יהודה, ויתכן לומר דדוקא בדעת ת"ק דראב"ש מפרשינן טעמיה משום דא"א מקנה דשלב"ל, אך בדעת ר"י אפשר לפרש דלעולם ס"ל אדם מקנה דשלב"ל, ומ"מ גבי בור וכדו' לא מהני לקנות מה שיבוא לאחר מכן, דהנה בתוס' (ד"ה אימור) ובראשונים שם הקשו אליבא דראב"ש נהי דמקנה דשלב"ל, מ"מ כיון שהקדיש הבור ויצא מרשותו האיך זוכה אח"כ במים לזכותו להקדש, ופירשו בזה ראשונים ואחרונים בכמה אופנים, וא"כ איכא למימר דר' יהודה ס"ל דלכך אין המים נקנים להקדש מחמת האי טעמא שיצא הבור מרשותו ושוב אינו קונה המים[footnoteRef:5]. [5:  עוד נחלקו בראשונים שם אי בעינן שיפרש בשעת הקדש שמקדיש גם מה שיבוא לאחר מכאן (עיי"ש רשב"ם רמב"ן וריטב"א), וא"כ יש מקום לומר דראב"ש איירי בהקדיש המים בפירוש, ור"י דאמר דלא קנה, היינו בדלא פירש להדיא, אבל בפירש להדיא אפשר דמודה לראב"ש, ועיין.] 

משמעות דברי התוס' דר' יהודה סבר א"א מקנה דשלב"ל
ו. ויש להביא סייעתא לדברי מרן מדברי תוס' בבכורות (מ"ט: ד"ה דידיה, וציין לזה במצפה איתן שם) שדנו בדבריהם בענין פריעת ה' סלעים דפדיון הבן מנכסים שקנה לאחר שנתחייב בפדיון, וכתבו שם דבדכתב דאיקני יהא תלוי באיבעיא הנ"ל אי דאיקני משתעבד, ועיי"ש דאיירו גם אליבא דר' יהודה, ומשמע בדבריהם דאי דאיקני לא מהני גם לר"י לא מהני, והוא כמש"כ מרן ז"ל, דכיון דסבר ר"י א"א מקנה דשלב"ל על כן היכא דלא מהני דאיקני סבר דלא משתעבד, ועיין.

סימן ב'
דעת רבי יהודה בדין שטר מאוחר
לשון מרן (אות א' ד"ה וידוע): וידוע דבבבא בתרא קנ"ז ע"ב אמרינן אי דאקני לא משתעבד אתיא מתניתין דמאוחרים כשרים כרבי מאיר. ולפי זה צריך לומר דגם רבי מאיר סבירא ליה אין כותבין שובר, דאי לאו הכי לא יהיו מאוחרים כשרים. ולרבי יהודה אף על גב דסבירא ליה יחליף ואין כותבין שובר, מכל מקום מאוחרים פסולים מטעם דאקני לא משתעבד. זכינו לדין, דלפי הנ"ל דלרבי מאיר ורבי יהודה אין כותבין שובר, מכל מקום איכא בינייהו, לרבי מאיר אסור למיכתב שובר אפילו שניהם רוצים משום דמאוחרים כשרים, ולרבי יהודה דמאוחרים פסולים בלאו הכי משום דאקני, אם כן נהי דאין כופין למכתב שובר, מכל מקום אם שניהם רוצים כותבין שובר ולא שייך כאן גזירה.
הטעם דלמ"ד שטר מאוחר כשר אין כותבין שובר אפילו ברצון שניהם
א. לעיל (סימן א') הובאו דברי הגמ' בב"ב (קנ"ז.) דאיבעיא לן למ"ד אין אדם מקנה דבר שלא בא לעולם, היאך יהא הדין כשכתב שכל נכסים דאיקני מעתה יהיו משועבדים למלוה, האם יוכל המלוה לטרוף מלקוחות נכסים שקנה הלוה לאחר ההלואה. ומבואר בסוגיא שם דאי דאיקני ל"מ, שטר מאוחר פסול, שהרי המלוה יבוא לטרוף קרקעות שקנה הלוה לאחר הלואה קודם זמן הכתוב בשטר, והא דתנן שטרי חוב המאוחרין כשרין, מוקמינן לה כר"מ דס"ל אדם מקנה דבר שלב"ל, דלדידיה פשיטא דמהני דאיקני.

